CELEX: 32018R1530
Language: sl
Date: 2018-10-10 00:00:00
Title: Izvedbena uredba Komisije (EU) 2018/1530 z dne 10. oktobra 2018 o uvrstitvi določenega blaga v kombinirano nomenklaturo

15.10.2018   
               
               
                  SL
               
               
                  Uradni list Evropske unije
               
               
                  L 257/4
               
            
         IZVEDBENA UREDBA KOMISIJE (EU) 2018/1530
         z dne 10. oktobra 2018
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. oktobra 2018
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Poimenovanje blaga
                     
                     
                        Uvrstitev
                        (oznaka KN)
                     
                     
                        Razlogi
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek pravokotne oblike iz plastike z merami približno 18 × 5 × 2 mm. Opremljen je s plastično vrvico, s katero se pritrdi na mobilni telefon, in z gumijastim tesnilom.
                        Izdelek je namenjen za pokrivanje in zaščito vtičnic USB posebnega modela mobilnega telefona.
                        Izdelek ščiti mobilni telefon pred vodo in prahom.
                     
                     
                        3926 90 97 
                     
                     
                        Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 3926 , 3926 90  in 3926 90 97 .
                        Izdelek ni del mobilnega telefona za namene opombe 2 k oddelku XVI, saj mehansko ali elektronsko delovanje mobilnega telefona ni odvisno od izdelka (glej sodbo Sodišča z dne 15. maja 2014, Data I/O, C-297/13, ECLI:EU:C:2014:331, točka 35, in sodbo Sodišča z dne 20. novembra 2014, Rohm Semiconductor, C-666/13, ECLI:EU:C:2014:2388, točka 46).
                        Izdelek se uporablja samo kot zaščita za mobilni telefon. Uvrstitev pod tarifno številko 8517  kot del, ki se uporablja samo ali predvsem za telefonske aparate za mobilno telefonijo, zato ne pride v poštev.
                        Izdelek se uvrsti glede na sestavni material, ki daje izdelku njegov bistveni značaj. Plastika daje izdelku bistveni značaj, saj njena prisotnost količinsko prevladuje, poleg tega pa ima odločilno vlogo v povezavi z njegovo uporabo.
                        Izdelek je zato treba uvrstiti pod oznako KN 3926 90 97  kot drugi proizvodi iz plastičnih mas.